Document ID: /roh_data/filtered/fineweb-2-filterrobots_roh.jsonl.gz/40890

Gievgia vegnan pèrs maridads e pèrs omosexuals che vivan en in partenadi registrà suttamess communablamain a la taglia. Sche tuts dus lavuran ston els – pervi da la progressiun – pajar dapli taglia che pèrs da concubinat cun duas imposiziuns da taglia separadas.
Tenor l'iniziativa duai questa discriminaziun da pèrs maridads vegnir abolida il pli tard trais onns suenter ch'il pievel e la maioritad dals chantuns ha approvà ella.
Schebain il pievel vegn dentant insumma a vuschar davart la fatschenta è intschert. Il cussegl federal lavura gia vid ina imposiziun da taglia individuala. Las dunnas da la PLD han tuttina inoltrà lur iniziativa, perquai ch'il squitsch stoppia vegnir mantegnì.